
DARBŲ VIEŠOJO PIRKIMO-PARDAVIMO SUTARTIS Nr. SRV-

2026 m.             d.
Biržai

Biržų rajono savivaldybės administracija, juridinio asmens kodas 188642660, kurios registruota buveinė yra Vytauto g. 38, LT-41143 Biržai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Administracijos direktorės Jurgos Bagamolovienės, veikiančios pagal Biržų rajono savivaldybės administracijos nuostatus (toliau – Užsakovas),
ir 
_______________, juridinio asmens kodas _________, kurios registruota buveinė yra _______________________________, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama _____________________________________ (toliau – Rangovas), toliau kartu šioje darbų atlikimo sutartyje vadinami Šalimis, o kiekvienas atskirai – Šalimi, sudarė šią darbų viešojo pirkimo-pardavimo sutartį, toliau vadinamą Sutartimi, ir susitarė dėl toliau išvardintų sąlygų.
1. SUTARTIES OBJEKTAS
1.1. Šia Sutartimi Rangovas įsipareigoja pagal Užsakovo užsakymą ne vėliau kaip per Sutartyje nustatytą darbų atlikimo terminą nuo Užsakovo užsakymo gavimo dienos Užsakovui atlikti Biržų rajono Germaniškio, Kučgalio gyvenvietėse ir kitų pareiškėjų žemės sklypuose esančių melioracijos statinių avarinių gedimų taisymo darbus (toliau - darbai). 
1.2. Užsakovas pagal šią Sutartį įsipareigoja priimti atliktus darbus ir už juos sumokėti Sutartyje nurodytais įkainiais Sutartyje numatytomis sąlygomis ir tvarka. 
2. DARBŲ ATLIKIMO TVARKA
2.1. Darbų atlikimo terminas yra 11 (vienuolika) mėnesių nuo sutarties pasirašymo dienos. Sutarties galiojimo trukmė, įskaitant atsiskaitymo terminą yra 12 (dvylika) mėnesių nuo sutarties pasirašymo dienos.
3. DARBŲ KAINA IR KAINODAROS TAISYKLĖS
3.1. Sutarties darbų įkainiai, nustatyti mažos vertės viešuoju pirkimu, vykdytu skelbiamos apklausos būdu ir patvirtinti viešojo pirkimo komisijos 2026 m. ____________. protokolu Nr. ___________, yra nurodyti Sutarties priede Rangovo pasiūlyme.
3.2. Pradinė sutarties vertė yra lygi maksimaliai pirkimui skirtai lėšų sumai be PVM – t. y.  22 650 Eur (dvidešimt du tūkstančiai šeši šimtai penkiasdešimt eurų, 00 ct).
3.3. Tiekėjui bus apmokama už faktinį atliktų, sutartyje numatytų, darbų kiekį pagal darbų įkainius, neviršijant pradinės sutarties vertės.
3.4. Sutarčiai taikoma fiksuoto įkainio kainodara.
3.5. Sutarties įkainiai peržiūrimi:
3.5.1. pasikeitus PVM tarifui. Už darbus, atliktus po naujo PVM tarifo įsigaliojimo, atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Rangovo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Rangovas turi įvertinti teikdamas pasiūlymą ir tokiu atveju įkainis su PVM nebus keičiamas. Įkainiai perskaičiuojami atskiru Šalių rašytiniu susitarimu, kuris nuo jo pasirašymo dienos tampa neatskiriama Sutarties dalimi. Sutarties įkainių ir PVM perskaičiavimas šiuo atveju nelaikoma Sutarties sąlygų keitimu;
3.5.2. Sutarties kaina gali būti peržiūrim dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties kainą gavimo diena:
3.5.2.1. Perskaičiuojamos Rangovui mokėtinos sumos tik už remonto darbus, o už kitus, nei remonto darbai, darbus mokėtinos sumos negali būti perskaičiuojamos;
3.5.2.2. Rangovui mokėtinos sumos už remonto darbus gali būti perskaičiuojamos, jeigu Lietuvos Respublikos Valstybės duomenų agentūros (www.stat.gov.lt) kas mėnesį skelbiamo sąnaudų elementų kainų indekso, labiausiai atitinkančio objekto rūšį, reikšmė pakinta daugiau kaip 0,05 per bet kurį darbų vykdymo laikotarpį. Nurodyti indeksai, toliau kiekvienas atskirai vadinami Indeksu.
3.5.2.3. Sutarties kaina perskaičiuojama dėl Indekso pokyčio, pagal Sutartį neatliktų remonto darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb / IPr
Kur:
K – Indekso pokyčio koeficientas;
IPr – Indekso reikšmė laikotarpio pradžioje;
IPb – Indekso reikšmė laikotarpio pabaigoje;
Laikotarpis yra bet koks laikotarpis, kurio pradžia yra ne ankstesnė, negu Sutarties įsigaliojimo diena, pabaiga ne vėlesnė, negu paskutiniojo atliktų darbų akto pagal Sutartį sudarymo diena.
3.5.2.4. Šalys privalo sudaryti Susitarimą dėl kainos (įkainių) perskaičiavimo per 10 darbo dienų nuo Šalies prašymo kitai Šaliai perskaičiuoti kainą (įkainius) pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotus fiksuotus įkainius (įskaitant Sutarties kainos (įkainių) detalizacijos žiniaraščiuose nurodytus įkainius), perskaičiuotą Pradinės sutarties vertę bei kitą perskaičiavimui reikšmingą informaciją.
3.5.2.5. Po to, kai Šalys sudaro Susitarimą dėl kainos (įkainių) perskaičiavimo, perskaičiuotoji kaina (įkainiai) taikoma remonto darbams, kurie yra įtraukiami į atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą (įkainius) pateikimo. Jeigu dėl Susitarimo sudarymui reikalingo laiko gali vėluoti atliktų darbų aktų pateikimas, Rangovas turi teisę arba (a) pateikti atliktų darbų aktą su neperskaičiuotomis kainomis (įkainiais) ir perskaičiavimą atlikti kitame atliktų darbų akte, arba (b) sustabdyti atliktų darbų akto pateikimą iki bus perskaičiuotos kainos (įkainiai).
3.5.2.6. Pirmasis Sutarties peržiūros terminas netaikomas ir Sutarties kainos peržiūros dažnumas nėra ribojamas. 
3.5.2.7. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas. 
3.5.2.8. Uždelstų remonto darbų kaina (įkainiai) neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95).
3.5.2.9. Susitarimai dėl peržiūros ir kiekio (apimties) turi būti įforminti raštu, pagrįsti dokumentais, šalių suderinti ir laikomi sudėtine Sutarties dalimi.
3.5.3. Jeigu Sutarties kaina buvo pakeista pagal 3.5.2 papunktį, atitinkamai pakeičiama ir Pradinės sutarties vertė, taikant Pakeitimų nuostatas pagal VPĮ 89 straipsnį, atsižvelgiama į pakeistą Pradinės sutarties vertę.
3.6. Į Sutarties priede nurodytus įkainius įtraukti visi Rangovui privalomi mokėti mokesčiai ir visos su Darbų atlikimu susijusios išlaidos.
4. APMOKĖJIMO TVARKA
4.1. Užsakovas apmoka Rangovui už atliktus darbus ne vėliau kaip per 30 kalendorinių dienų nuo sąskaitos faktūros ir Šalių pasirašyto darbų arba dalies darbų (jei taikoma) perdavimo-priėmimo akto gavimo dienos. Rangovo pateiktoje sąskaitoje-faktūroje turi būti nurodoma Sutarties data, numeris ir darbų arba dalies darbų (jei taikoma) perdavimo-priėmimo akto data ir numeris.
4.2. Už atliktus Darbus Užsakovas apmoka pagal pateiktą atliktų darbų perdavimo – priėmimo aktą, kurį Užsakovui Rangovas pateikia atlikus darbus;
4.3. Darbų perdavimas vykdomas surašant atliktų darbų perdavimo-priėmimo aktą, kurį pasirašo Rangovas ir Užsakovas. Darbų perdavimo-priėmimo aktą rengia Rangovas.
4.4. Darbų perdavimo – priėmimo dokumentacija turi būti detalizuota, aiški ir parengta pagal Užsakovo reikalavimus. Užsakovui ar Užsakovo paskirtam asmeniui pageidaujant, Rangovas privalo detalizuoti informaciją, pateikiamą priėmimo – perdavimo akte ir jo prieduose;
4.5. Mokėjimai gali būti atliekami dalimis ne dažniau, kaip kas mėnesį, proporcingai Šalių patvirtintame dalies darbų perdavimo-priėmimo akte nurodytai atliktų darbų procentinei išraiškai.
4.6. Vykdant pirkimo Sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis Sąskaitų administravimo bendrosios informacinės sistemos (SABIS) priemonėmis. Teikiant sąskaitas per SABIS, privaloma nurodyti Sutarties, pagal kurią išrašoma sąskaita, numerį. Elektroninės sąskaitos faktūros turi atitikti Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19). Paslaugos apmokėjimo tvarką nustato Lietuvos Respublikos finansų ministerija. Užsakovas elektronines sąskaitas priima ir apdoroja naudodamasi SABIS, išskyrus Viešųjų pirkimų įstatymo 22 straipsnio 12 dalyje nustatytus atvejus.
4.7. Užsakovas visas mokėtinas sumas moka pavedimu į Sutartyje nurodytą Rangovo banko sąskaitą.
4.8. Užsakovas gali tiesioginio atsiskaitymo su subtiekėjais, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo šios Sutarties 8.1 punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subtiekėjo, nustatanti tiesioginio atsiskaitymo su subtiekėju tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams subtiekėjui trišalėje sutartyje nustatyta tvarka.
4.9. Darbai finansuojami savivaldybės biudžeto lėšomis.
5. SUSIRAŠINĖJIMAS IR UŽSAKYMŲ TEIKIMAS
5.1. Užsakovo ir Rangovo vienas kitam siunčiami pranešimai (įskaitant darbų užsakymus) turi būti raštiški. Siunčiami pranešimai turi būti siunčiami paštu, elektroniniu paštu arba įteikiami asmeniškai Sutartyje Šalių nurodytais adresais. Jei adresatas raštu praneša kitą adresą, tai dokumentai privalo būti pristatomi naujuoju adresu.
5.2. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.
6. UŽSAKOVO TEISĖS IR PAREIGOS
6.1. Užsakovas turi nedelsdamas suteikti Rangovui visą turimą informaciją kuri reikalingą Sutarčiai vykdyti.
6.2. Užsakovas bendradarbiauja su Rangovu ir suteikia jam visą informaciją, kurios pastarasis pagrįstai prašo, kad galėtų vykdyti Sutartį.
6.3. Užsakovas turi teisę duoti nurodymus ar instrukcijas, siekdama užtikrinti tinkamą darbų atlikimą.
6.4. Užsakovas privalo Sutartyje nustatytomis sąlygomis ir tvarka laiku apmokėti Rangovo pateiktas sąskaitas.
7. RANGOVO TEISĖS IR PAREIGOS
7.1. Rangovas laikosi visų galiojančių įstatymų ir kitų teisės aktų nuostatų ir užtikrina, kad darbuotojai jų laikytųsi. Rangovas garantuoja Užsakovui nuostolių atlyginimą, jei Rangovas, jo ar jo darbuotojai nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.
7.2. Rangovas turi vykdyti teisėtus Užsakovo nurodymus. Jei Rangovas mano, kad Užsakovo nurodymai viršija Sutarties reikalavimus, jis apie tai praneša Užsakovui per 5 (penkias) kalendorines dienas nuo tokio nurodymo gavimo dienos. 
7.3. Rangovas visus dokumentus ir informaciją, gautą pagal Sutartį, laiko konfidencialia ir be išankstinio raštiško Užsakovo leidimo neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį. Jei nesutariama, ar būtina skelbti ar atskleisti kokias nors Sutarties nuostatas, galutinį sprendimą priima Užsakovas.
7.4. Kai Rangovas nevykdo ar netinkamai vykdo savo sutartines prievoles, jis turi, Užsakovui pareikalavus, savo sąskaita ištaisyti bet kokius trūkumus, susijusius su darbų atlikimu.
7.5. Rangovas įsipareigoja užtikrinti ir atsakyti už darbų saugą ir priešgaisrinį saugumą darbų atlikimo metu.
7.6. Rangovas įsipareigoja perduoti Užsakovui visus Sutartyje numatytus darbus ir ištaisyti defektus, nustatytus iki darbų perdavimo Užsakovui jeigu tokių yra, per 14 kalendorinių dienų nuo Užsakovo įspėjimo.
7.7. Užtikrinti, kad darbai būtų vykdomi taikant aplinkos apsaugos vadybos sistemos reikalavimus, pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“.
8. SUBTIEKIMAS
8.1. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. 
8.2. Rangovas gali keisti Sutarties priede nurodytus subtiekėjus ir/arba specialistus tik prieš tai raštu pranešęs Užsakovui apie tokio keitimo būtinybę ir gavęs jo raštišką sutikimą. 
8.3. Rangovas Sutarties vykdymo metu gali inicijuoti subtiekėjo ir/arba specialisto, numatyto Sutarties priede, pakeitimą, nurodydamas tokio keitimo motyvus.
8.4. Jei subtiekėjui ir/arba specialistui Pirkimo dokumentuose buvo keliami kvalifikaciniai reikalavimai arba subtiekėjas ir/arba specialistas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas subtiekėjas ir/arba specialistas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų subtiekėjo pašalinimo pagrindų. Tokiu atveju, jeigu subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Užsakovas reikalauja, kad Rangovas per Užsakovo nustatytą terminą pakeistų minėtą subtiekėją reikalavimus atitinkančiu subtiekėju.
8.5. Užsakovui sutikus su subtiekėjo ir/arba specialisto pakeitimu, Užsakovas kartu su Rangovu raštu sudaro susitarimą dėl subtiekėjo ir/arba specialisto pakeitimo, kurį pasirašo Šalys. Šis susitarimas yra neatskiriama Sutarties dalis.
9. ŠALIŲ ATSAKOMYBĖ
9.1. Jeigu Rangovas negauna mokėjimo, Sutarties sąlygų 4.1 punkte nurodytu terminu, tai jis turi teisę į delspinigius. Delspinigių dėl vėluojančio mokėjimo dydis – 0,02 % nuo laiku neapmokėtos sumos per dieną.
9.2. Jeigu Rangovas vėluoja atlikti darbus ir nepateikia Užsakovui pagrįstų įrodymų, pateisinančių tokių darbų vėlavimą, Užsakovas turi teisę reikalauti delspinigių dėl vėlavimo, kurių dydis yra 0,02 % nuo vėluojamų atlikti darbų vertės, už kiekvieną uždelstą dieną. Delspinigiai negali būti reikalaujami, jei Rangovas įrodo, kad vėluojama dėl priežasčių nepriklausančių nuo Rangovo.
9.3. Prievolių įvykdymas užtikrinamas netesybomis. Rangovui už Sutarties neįvykdymą ar netinkamą vykdymą numatoma 2 000 Eur bauda.
10. SUTARTIES GALIOJIMAS, SUSTABDYMAS IR NUTRAUKIMAS
10.1. Sutartis įsigalioja, kai Sutartį pasirašo abi Sutarties Šalys ir galioja kol Rangovas atlieka darbų už 22 650 Eur (dvidešimt du tūkstančiai šeši šimtai penkiasdešimt eurų, 00 ct)  sumą be PVM, tačiau ne ilgiau kaip 12 (dvylika) mėnesių (įskaitant atsiskaitymo terminą) nuo Sutarties pasirašymo dienos.
10.2. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
10.3. Aplinkybės, dėl kurių gali būti stabdomi darbai, yra:
10.3.1. trečiųjų šalių įtaka;
10.3.2. sustabdytas finansavimas arba trūksta finansavimo;
10.3.3. išskirtinai nepalankių gamtinių sąlygų (taikoma darbams, kurių kokybė priklauso nuo gamtinių sąlygų), bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis;
10.3.4. fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;
10.3.5. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas.
10.4. Sutartį galima nutraukti šiais atvejais:
10.4.1. abiejų Šalių rašytiniu susitarimu. 
10.4.2. Užsakovo sprendimu prieš 10 kalendorinių dienų raštu įspėjus Rangovą Viešųjų pirkimų įstatymo 90 straipsnio 1 dalyje nurodytais atvejais.
10.4.3. vienos Šalies sprendimu prieš 10 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 str. nuostatomis. Visais atvejais esminiais Sutarties pažeidimais laikoma:
10.4.3.1. Subteikėjo/specialisto keitimo tvarkos numatytos Sutarties 8.4 punkte pažeidimas;
10.4.3.2. vėlavimas atlikti bet kurį iš Sutarties priede nurodytų darbų ilgiau nei 60 kalendorinių dienų;
10.4.3.3. darbų neatitikimas Sutarties priede pateiktiems reikalavimams ir jų neištaisymas per 14 kalendorinių dienų nuo Užsakovo įspėjimo;
10.4.3.4. delsimas laiku pradėti darbus, kitaip aiškiai parodomas ketinimas netęsti savo įsipareigojimų pagal Sutartį.
10.4.4. Užsakovas, įspėjęs Rangovą prieš 14 kalendorinių dienų, turi teisę nutraukti Sutartį, neatsisakydamas kitų savo teisių gynimo būdų, kai Rangovas yra likviduojamas, sustabdo ūkinę veiklą, jo atžvilgiu vykdomas bankroto procesas arba teisės aktų nustatyta tvarka susidaro analogiška ar panaši situacija, taip pat kai keičiasi Rangovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties vykdymui. Rangovas įsipareigoja nedelsiant, bet ne vėliau nei per 5 (penkias) darbo dienas raštu informuoti Užsakovą apie jo atžvilgiu pradėtas minėtas procedūras ir/arba jo organizacinės struktūros keitimą.
10.5. Esant nuo Šalių nepriklausančioms aplinkybėms dėl kurių negali būti vykdomi darbai, Užsakovas turi teisę reikalauti sustabdyti darbų vykdymą iki atitinkamų aplinkybių pasibaigimo. Jei darbų vykdymo sustabdymas trunka ilgiau, kaip 90 dienų, Rangovas turi teisę nutraukti Sutartį.
10.6. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.
11. TAIKYTINA TEISĖ
11.1. Šiai Sutarčiai taikoma ir ji aiškinama pagal Lietuvos Respublikos teisę.
12. GINČŲ SPRENDIMO TVARKA
12.1. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 dienų terminą, sprendžiami Lietuvos Respublikos teisės aktų nustatyta tvarka Lietuvos Respublikos teismuose. 
13. KITOS NUOSTATOS
13.1. Sutarties sąlygos Sutarties galiojimo laikotarpiu būti keičiamos tik vadovaujantis Viešųjų pirkimų įstatymo 89 straipsnio nuostatomis.
13.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.
13.3. Užsakovo paskirtas asmuo, atsakingas už Sutarties vykdymą yra Biržų rajono savivaldybės administracijos Žemės ūkio skyriaus inžinierius – melioratorius Rimantas Šikšnys. Užsakovo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas yra Biržų rajono savivaldybės administracijos Viešųjų pirkimų skyriaus pirkimų specialistas Arminas Zybartas.
13.4. Jeigu pirkimo vykdymo metu nebuvo tikrinama Rangovo kvalifikacija dėl teisės verstis atitinkama veikla arba buvo tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.
13.5. Pasirašius sutartį Užsakovas ir Rangovas gali sudaryti ir pasirašyti darbų atlikimo grafiką, jame nurodant darbų (ar jų dalies, etapų) atlikimo terminus, darbų užbaigimo terminus ir kt., kuris tampa neatskiriama šios Sutarties dalis. Sudarytas grafikas, esant nenumatytoms, svarbioms aplinkybėms, Šalių susitarimu gali būti koreguojamas. Visi įsipareigojimai pagal Sutartį turi būti baigti iki nurodyto Sutarties termino pabaigos.
13.6. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
13.7. Sutartis sudaroma lietuvių kalba.
13.8. Sutartis surašoma elektroniniu parašu, sudaromas vienas sutarties egzempliorius.
14. SUTARTIES PRIEDAI
14.1. Rangovo pasiūlymo kopija, 2 lapai.
14.2. Darbų kiekių žiniaraštis, 2 lapai.
15. Šalių juridiniai adresai, rekvizitai ir parašai

